Blueberry
Blueberry a zo titl un heuliad istorioù bannoù-treset western savet gant Jean-Michel Charlier (senario), ha Jean Giraud (tresañ, ha senario ivez war-lerc'h marv Jean-Michel Charlier). Lañset e oa bet an istorioù-se er gelaouenn Pilote er bloaz 1963. Lakaet e vez da skouer evit a sell an istorioù western gwirvoudel. Anvet e oa an heuliad "Fort Navajo" da gentañ, a-raok kemer anv an den pennañ e-barzh, al letanant Mike S. (evit "Steve") Blueberry. Ne oa ket Blueberry (= lus) e anv gwir, met un anv kuzh kemeret gantañ pa oa o tec'hout diouzh ar Su da vare Brezel an Digevredañ. Mike S. Donovan e oa, mab ur perc'henn bras sklavelour. Tremen a reas eus tu an Norzh. Ul letanant eus Marc'hegiezh ar Stadoù-Unanet eo, penn beuz, prest atav da doulladiñ, da glask kann, da c'hoari ar c'hartoù — en ur druchañ — pe da verc'heta, anez disentiñ ouzh an urzhioù a-benn kas e gefridi da benn vat.

Blueberry
Mab ur perc'henn bras ha pinvidik eus ar Su eo Mike Steve Donovan. Tamallet eo bet e gaou bezañ lazhet unan bennak, ha rankout a ray tec'hel. Saveteet e vo e vuhez dezhañ gant ur morian sklav war dec'h, ha ma oa gouennelour a-raok e cheñcho e zoare diwar neuze. Mont a ra d'en em gannañ eus tu an Norzh, evel soner kleron da gentañ, evit chom hep kaout da dennañ ouzh tud e vro orin. Alies e savo a-du gant an Indianed ivez. Pa oa war dec'h e ranko cheñch anv war ar prim, pa ne ouie ket petra dibab en doa gwelet lus (Blueberry e saozneg) en-dro dezhañ, ha setu kavet gantañ e anv faos a chomo gantañ.

E penn kentañ ar rummad e oa bet roet tresoù Jean-Paul Belmondo dezhañ, ar pezh a voe dilezet war-lerc’h, dreist-holl pa ne oa ket ur mailh Gir evit reiñ pennoù tud wir d'an dud, ha ma c'hwite war e daol ur wech war ziv. A-benn ar fin eo da gentañ penn abalamour d'e fri torr ha d'e greouichennad blev du e vez anavezet al loen.

Tud all er rummad
Adkavet e vez alies tud all d'e heul.
Jim Mac Clure: ur c'hlasker aour kozh troet war ar boeson, mignon bras da Vlueberry (gwelet e vez e-barzh 10 albom).
Red Neck : un den hag a anavez mat an Indianed, ur mignon da Vlueberry (gwelet e vez e-barzh 10 albom).
Chihuahua Pearl: ur ganourez saloon (5 albom).

Albomoù 
Meur a rummad disheñvel a zo bet kaset war-raok, reoù 'zo bet treset ha skrivet gant tud all. Amañ eo kinniget roll an istorioù hervez red buhez Blueberry

Yaouankiz Blueberry (1861-1864)

Blueberry (1867-1868)

Marshal Blueberry (1868)

Blueberry (1869-1881)

Mister Blueberry (1881) 
Kendalc'h ar rummad pennañ, gant Jean Giraud hepken koulz evit an tresañ hag ar skrivañ

Liammoù diavaez
  lec'hienn ofisiel

Tudennoù bannoù-treset
Bannoù-treset